கேள்வி: டி. கே. மூர்த்தி பற்றி தகவல் சொல்.
பதில்: டி. கே. மூர்த்தி (T. K. Murthy) (பி: ஆகஸ்ட் 13, 1924) என பிரபலமாக அறியப்படும் டி. கிருஷ்ணமூர்த்தி என்பவர் தமிழ் நாடு சேர்ந்த ஒரு மிருதங்கம் கலைஞர் ஆவார்.
கேள்வி: டி. கே. மூர்த்தி - விருதுகளும் சிறப்புகளும் குறித்து விரிவாக சொல்லுங்கள்.
பதில்: * சங்கீத நாடக அகாதமி விருது, 1987 - வழங்கியது இந்திய அரசின் சங்கீத நாடக அகாதமி * சங்கீத கலாநிதி விருது, 1994 - வழங்கியது மியூசிக் அகாதெமி (சென்னை) * நந்தி நாத நிபுணர், 2009 - வழங்கியது ஸ்ரீ விக்னேஸ்வரா பண்பாடு அகாதமி, ராமாபுரம் சென்னை
கேள்வி: டி. கே. மூர்த்தி - பாராட்டு குறித்து விரிவாக சொல்லுங்கள்.
பதில்: இவர் 75 ஆண்டுகள் இசைப்பணி ஆற்றியதற்கு மதிப்பளிக்குமுகமாக ''மிருதங்க சக்கரவர்த்தி முனைவர் டி. கே. மூர்த்தி இசைப்பள்ளியும் அறக்கட்டளையும்'' என்ற அமைப்பு 2009 ஆம் ஆண்டு சென்னை மியூசிக் அகாதமியில் இவருக்கு ஒரு பாராட்டு விழா நடத்தியது. அகாதமியின் தலைவர் என். முரளி தலைமையில் நடைபெற்ற இவ்விழாவில் தபேலா வித்துவான் உஸ்தாத் ஜாகீர் ஹுசெய்ன், கடம் வித்துவான் 'விக்கு' விநாயக் ராம் ஆகியோர் சிறப்பு விருந்தினர்களாக கலந்து கொண்டனர். விழாவின் உச்சக் கட்டமாக இசை நிகழ்ச்சி நடைபெற்றது. முதலில் இவரின் இளைய மாணவர்கள் தனித்தனியாக மிருதங்கம் வாசித்தனர். பின்னர் மூத்த மாணாக்கர்கள் பஞ்சநடையில் தனி ஆவர்த்தனம் வாசித்தனர். இறுதியாக டி. கே. மூர்த்தி, விநாயக் ராம், ஜாகீர் ஹுசெய்ன் மூவரும் கலந்து கொண்ட தாள வாத்திய கச்சேரி (ஜுகல் பந்தி) நடைபெற்றது.